இதுதொடர்பாக அவர் வெளியிட்ட செய்திக்குறிப்பில் கூறியிருப்பதாவது: பத்தாம் வகுப்பு மற்றும் பிளஸ் 2 முடித்த மாணவர்கள், தங்கள் கல்வித் தகுதியை தாங்கள் பயின்ற பள்ளிகள் மூலமாக 2011-ம் ஆண்டு முதல் நேரடியாக வேலைவாய்ப்புத் துறையின் ‘https://tnvelaivaaippu.gov.in’ இணையதளத்தில் பதிவு செய்து அடையாள அட்டை பெற தமிழக அரசு வழிவகை செய்துள்ளது. இதனால் மாணவர்களுக்கு ஏற்படும் போக்குவரத்துச் செலவு, காலவிரயம், தேவையற்ற அலைச்சல்கள் மற்றும் மாவட்ட வேலைவாய்ப்பு அலுவலகங்களில் ஏற்படும் கூட்ட நெரிசல் தவிர்க்கப்படுகிறது.